CELEX: 32018R1243
Language: bg
Date: 2018-09-13 00:00:00
Title: Регламент за изпълнение (ЕС) 2018/1243 на Комисията от 13 септември 2018 година относно класирането на някои стоки в Комбинираната номенклатура

17.9.2018   
               
               
                  BG
               
               
                  Официален вестник на Европейския съюз
               
               
                  L 232/1
               
            
         РЕГЛАМЕНТ ЗА ИЗПЪЛНЕНИЕ (ЕС) 2018/1243 НА КОМИСИЯТА
         от 13 септември 2018 година
         относно класирането на някои стоки в Комбинираната номенклатура
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 952/2013 на Европейския парламент и на Съвета от 9 октомври 2013 г. за създаване на Митнически кодекс на Съюза (1), и по-специално член 57, параграф 4 и член 58, параграф 2 от него,
         като има предвид, че:
         
                     (1)
                  
                  
                     С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87 на Съвета (2), е необходимо да се приемат мерки относно класирането на стоките, посочени в приложението към настоящия регламент.
                  
               
                     (2)
                  
                  
                     С Регламент (ЕИО) № 2658/87 се определят общите правила за тълкуване на Комбинираната номенклатура. Тези правила се отнасят също така и за всяка друга номенклатура, която изцяло или частично се основава на нея, с която се добавят допълнителни подраздели към нея и която е създадена със специални разпоредби на Съюза с оглед на прилагането на тарифни и други мерки, свързани с търговията със стоки.
                  
               
                     (3)
                  
                  
                     В съответствие с тези общи правила стоките, описани в колона 1 от таблицата в приложението, следва да бъдат класирани в кода по КН, посочен в колона 2, на основание на посоченото в колона 3 от същата таблица.
                  
               
                     (4)
                  
                  
                     Целесъобразно е да се предвиди обвързващата тарифна информация, която е издадена по отношение на обхванатите от настоящия регламент стоки и която не е в съответствие с него, да може да продължи да се ползва от титуляря за известен срок по силата на член 34, параграф 9 от Регламент (ЕС) № 952/2013. Този срок следва да бъде три месеца.
                  
               
                     (5)
                  
                  
                     Мерките, предвидени в настоящия регламент, са в съответствие със становището на Комитета по Митническия кодекс,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Стоките, описани в колона 1 на таблицата в приложението, се класират в Комбинираната номенклатура в кода по КН, посочен в колона 2 на същата таблица.
         
         
            Член 2
            Обвързващата тарифна информация, която не е в съответствие с настоящия регламент, може да продължи да се ползва по силата на член 34, параграф 9 от Регламент (ЕС) № 952/2013 за срок от три месеца от датата на влизане в сила на настоящия регламент.
         
         
            Член 3
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 13 септември 2018 година.
            
               
                  За Комисията,
               
               
                  от името на председателя,
               
               Stephen QUEST
               
                  Генерален директор
               
               
                  Генерална дирекция „Данъчно облагане и митнически съюз“
               
            
         
         
            (1)  ОВ L 269, 10.10.2013 г., стр. 1.
         
            (2)  Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (ОВ L 256, 7.9.1987 г., стр. 1).
      
      
         
            ПРИЛОЖЕНИЕ
            
                        Описание на стоките
                     
                     
                        Класиране (код по КН)
                     
                     
                        Основания
                     
                  
                        (1)
                     
                     
                        (2)
                     
                     
                        (3)
                     
                  
                        Тъмнокафяв воден екстракт със следния състав (в тегловни проценти):
                     
                     
                        2309 90 96 
                     
                     
                        Класирането се определя от разпоредбите на общи правила 1 и 6 за тълкуване на Комбинираната номенклатура и от текста на кодове по КН 2309 , 2309 90  и 2309 90 96 .
                        Продуктът не може да бъде класиран в позиция 1703  като меласа, тъй като не съдържа значително количество захар (вж. също Обяснителните бележки към Хармонизираната система (ОБХС) за позиция 1703 , първи параграф, предпоследно изречение).
                        Продуктът не може да бъде класиран в позиция 2303  като „други отпадъци от производството на захар“, тъй като се произвежда преднамерено от меласа и е предназначен за употреба като премикс за фураж (вж. също ОБХС за позиция 2303 , буква Г).
                        Премиксът за фураж, подобряващ храносмилането при животните, е препарат от видовете, използвани за храна на животни, по смисъла на позиция 2309  (вж. също ОБХС за позиция 2309 , част II, В), параграф 1).
                        Следователно продуктът трябва да бъде класиран в код по КН 2309 90 96  като препарат от видовете, използвани за храна на животни.
                     
                  
                        бетаин
                     
                     
                        40,
                     
                  
                        вода
                     
                     
                        40,
                     
                  
                        захароза
                     
                     
                        2,2,
                     
                  
                        пепел
                     
                     
                        3,
                     
                  
                        други органични вещества (например, аминокиселини и органични киселини).
                        Продуктът се произвежда от меласа от захарно цвекло чрез филтрация, хроматографско пречистване и последваща концентрация на бетаин. При това съдържанието на захар намалява от около 60 % до 2 %, а съдържанието на бетаин нараства от 5 % на 40 %.
                        Продуктът се използва единствено като премикс за фураж за животни, улесняващ храносмилането и поддържащ стабилността на червата.
                        Продуктът се пакетира в контейнери от 1 000  kg или се внася в насипно състояние.